Evropa – BiH: Nada da će nakon izbora biti više razuma
BiH na začelju u reformama, evropskim integracijama, u poštivanju prava manjina, uz snažnu nacionalističku retoriku i etničke podjele
Još je samo korak do nove rezolucije Evropskog parlamenta o BiH. Taj dokument je danas dobio konačni oblik, glasanjem na parlamentarnom Komitetu za vanjske poslove. I pored brojnih amandmana, osnovna poruka rezolucije ostaje nepromijenjena – bosanskohercegovački političari moraju naći snage za kompromis i povesti zemlju prema evropskoj budućnosti. Lijepo zvuči.... samo pitanje je da li je i ostvarljivo.... ili, da li je ostvraljivo sa ovom garniturom političara? Jer, oni su se već “dokazali” dovođenju BiH u situaciju u kojoj je sada... Na začelju regiona kada je riječ o reformama, evropskim integracijama, a nakon presude Evropskog suda za ljudska prava , i u poštivanju prava manjina. Sliku upotpunjava snažna nacionalistička retorika, govor mržnje, etničke podjele. Rezolucijom koju je sačinila izvjestiteljka Evropskog parlamenta za BiH Doris Pack, i koja od danas nosi i potpis Komiteta za vanjkse poslove, traži se političare u BiH da konačno preuzmu odgovornost za budućnost zemlje u svoje ruke, ostavljajući iza sebe podjele i san o cijepanju zemlje. Gosapođa Pack ističe: Pored ostalog, rezolucija Evropskog parlamenta poziva na korake u smjeru izmjena ustava, korak po korak. Prvi bi trebalo da uslijedi odmah nakon izbora, primjenom presude Evropskog suda pravde o mogućnsti biranja kandidata iz reda ostalih na najviše državne funkcije. Bez hitne izmjene ustava o tom pitaju, BiH dovodi u opasnost i realizaciju Sporazuma o stabilizaciji i pridruživanju, koji je potpisala sa EU, povrđuje iz direktorata Evropske komisije za proširenje Paola Pampaloni: Izvjestiteljka Evropskog parlamenta za BiH Doris Pack ponovo izražava nadu i podstiče: Konačno glasanje Evropskog parlamenta o Rezoluciji o BiH očekuje se još ovog mjeseca, na zasjedanju u Strazburu.